Diari Oficial de la Generalitat Valenciana


Sumari del DOGV 8656, del 15-10-2019 (2019/9646)

RESOLUCIÓ de 7 d'octubre de 2019, de la Conselleria d'Educación Cultura i Esport, per la qual s'autoritzen l'obertura i el funcionament del centre docent estranger Imagine Montessori School, de Paterna.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8656

Data del DOGV
:   15-10-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/9646


Data del document
:   07-10-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 7 d'octubre de 2019, de la Conselleria d'Educación Cultura i Esport, per la qual s'autoritzen l'obertura i el funcionament del centre docent estranger Imagine Montessori School, de Paterna. [2019/9646]  
Antecedents de fet  
  
Primer. L'expedient ha sigut iniciat a instàncies del representant de l'entitat titular del centre docent estranger Imagine Montessori School, amb número de codi 05995238, de Paterna, pel qual sol·licita autorització per a l'obertura i el funcionament del centre sota el sistema educatiu britànic per a alumnes de nacionalitat espanyola i estrangera.  
  
Segon. La titularitat del centre ha presentat un certificat expedit per la representació diplomàtica britànica acreditada a Espanya, Fundació British Council, amb validesa fins a juny del 2020, on es constata el compliment dels requisits del país d'origen per a impartir ensenyaments des del curs Pre-Nursery (de 20 a 36 mesos) fins al curs Year 7 (d'11 a 12 anys) del currículum britànic, per a una capacitat de 240 alumnes; abans de l'expiració d'aquest termini ha de ser inspeccionat i ha de rebre la carta d'acreditació.  
Tercer. En data 28 d'agost i 13 de setembre de 2019, la Unitat Tècnica i la Inspecció educativa de la Direcció Territorial d'aquesta conselleria a València, respectivament, emeten informes favorables respecte de la sol·licitud del centre.  
  
Fonaments de dret  
  
Primer. Vista la proposta del director general de Centres Docents, de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i de la delegació establida en la Resolució de 26 d'octubre de 2016, l'òrgan competent per a dictar la present resolució és el secretari autonòmic d'Educació i Formació Professional.  
Segon. De conformitat amb el que s'estableix en el Reial decret 806/1993, de 28 de maig, sobre règim de centres docents estrangers a Espanya, el centre haurà d'impartir en els cursos equivalents a ensenyaments obligatoris del sistema educatiu espanyol el currículum de Llengua i Cultura Espanyola, així com de la llengua pròpia de la Comunitat Valenciana, establit per l'Administració educativa.  
  
De conformitat amb això, resolc:  
  
Primer  
Autoritzar el centre següent, en els termes i condicions que a continuació s'especifiquen:  
  
Codi: 13677329  
Denominació genèrica del centre: centre docent privat estranger  
Denominació específica del centre: Imagine Montessori School  
Titular: Zubi Education, SL  
Domicili: carrer de Melissa, 46  
Localitat: Paterna (46583)  
Província: València  
  
Ensenyaments que s'autoritzen i capacitat  
S'autoritza la impartició dels ensenyaments del currículum britànic des del curs Pre-Nursery (de 20 a 36 mesos) fins al curs de Year 7 (d'11 a 12 anys), amb capacitat màxima per a 240 alumnes de nacionalitat espanyola i estrangera.  
  
Segon. La present resolució tindrà efectes acadèmics a partir del curs 2019-2020 i fins a juny de 2020, i haurà de ser inspeccionat i de rebre la carta d'acreditació abans de l'expiració d'aquest termini. Transcorregut aquest termini sense aportar a aquesta conselleria un certificat actualitzat, expedit per la representació diplomàtica britànica acreditada a Espanya, Fundació British Council, podrà revocar-se d'ofici l'autorització d'obertura i funcionament del centre.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de ser notificat.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser notificat.  
La present resolució donarà lloc a les corresponents inscripcions en el Registre de Centres Docents de la Comunitat Valenciana  
  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Generalitat Valenciana.  
  
València, 7 d'octubre de 2019.- El secretari autonòmic d'Educació i Formació Professional: Miguel Soler Gracia.